
హైదరాబాద్ (ఆంధ్రజ్యోతి బిజినెస్): మార్చితో ముగిసిన చివరి త్రైమాసికంలో భారత ఫైనాన్షియల్ ఇంక్లూజన్ నిరుత్సాహకర ఫలితాలను ప్రకటించింది. జనవరి-మార్చి త్రైమాసికానికి గాను కంపెనీ 234.92 కోట్ల రూపాయల నికర నష్టాలను నమోదు చేసింది. 2015-16 ఆర్థిక సంవత్సరం ఇదే కాలంలో కంపెనీ నికర లాభం 84.47 కోట్ల రూపాయలుగా ఉంది. త్రైమాసిక సమీక్షా కాలంలో 334.56 కోట్ల రూపాయలను రైటాఫ్ చేయటంతో నష్టాలను మూటగట్టుకోవాల్సి వచ్చిందని  తెలిపింది. ఈ కాలంలో కంపెనీ మొత్తం రాబడులు 370.31 కోట్ల రూపాయల నుంచి 409.31 కోట్ల రూపాయలకు పెరిగాయి. కాగా సోమవారం జరిగిన బోర్డు సమావేశంలో  సంస్థ విలీనం, వ్యూహాత్మక ఒప్పందం,  కొనుగోలు తదితర అంశాలపై కూలకంషంగా చర్చించటంతో పాటు కన్సల్టెంట్లు, సలహాదారుల నియామకంపై అధికారాన్ని బోర్డుకు అప్పగించినట్లు కంపెనీ పేర్కొంది. ప్రైవేట్ రంగంలోని ఇండ్సఇండ్ బ్యాంక్... భారత ఫైనాన్షియల్ను కొనుగోలు చేసేందుకు సన్నాహాలు చేస్తున్నట్లు వార్తలు వచ్చిన సంగతి తెలిసిందే.

hyderabad (aandhrajyoti bijines): maarchitho mugisina chivari traimaasikamlo bhaarata finansial incloosion nirutsaahakara phalitaalanu prakatinchindi. janavari-marchi traimaasikaaniki gaanu company 234.92 kotla roopaayala nikara nashtaalanu namodu chesindi. 2015-16 aardhika samvatsaram ide kaalamlo company nikara laabham 84.47 kotla roopaayalugaa undi. traimaasika sameeksha kaalamlo 334.56 kotla roopaayalanu raitaf cheyatamtho nashtaalanu mootagattukovalsi vachindani  telipindi. ee kaalamlo company mottam raabadulu 370.31 kotla roopaayala nunchi 409.31 kotla roopaayalaku perigaayi. kaga somavaram jarigina bordu samavesamlo  samstha vileenam, vyuuhaatmaka oppandam,  konugolu taditara amsaalapai koolakanshamgaa charchinchatamto paatu kansaltentlu, salahaadaarula niyaamakampai adhikaaraanni borduku appaginchinatlu company perkondi. private rangamlooni indsiind bank... bhaarata finonsialnu konugolu chesenduku sannaahaalu chestunnatlu vaartalu vachina sangati telisinde.